कागजी विश्लेषणमै सही, नेपाल एसियाकै सर्वोच्च फुटबल प्रतियोगिता एसियापकको यति नजिक कहिल्यै पुगेको थिएन । एकाध राम्रो नतिजाले नेपाली फुटबललाई अहिलेसम्मकै सबैभन्दा ठूलो उपलब्धिसम्म पुर्‍याउन सक्छ । यद्यपि सबैलाई थाहा छ, त्यो सजिलो भने हुने छैन । एसिया कप–२०१९ को तेस्रो चरणको छनौट आउने सातादेखि प्रारम्भ हुनेछ र नेपाल यसको समूह ‘एफ’ मा छ । समूहमा नेपालका प्रतिद्वन्द्वी हुन्— फिलिपिन्स, ताजाकिस्तान र यमन ।
